laion/Wikipedia-Exotic huggingface dataset:
ארתור גינס

ארתור גִינֶס (Arthur Guinness;‏ 1725 - 8 בינואר 1803 ) היה מבשל בירה אירי ומייסדה של מִבשלת בירה גינס. יזם, איש חזון ופילנתרופ. גינס הניח את היסודות של מבשלת הגינס. בגיל 27, בשנת 1752, סנדקו של ארתור גינס, ארתור פרייס - הארכיבישוף של קאשל, בכנסיית אירלנד - הוריש לו 100£ בצוואתו. גינס השקיע את הכסף ובשנת 1755 הייתה בבעלותו מבשלה בלייקסליפ, במרחק 17 ק"מ מדבלין. ב-1759, גינס הגיע לעיר והקים עסק משלו. הוא חתם על חוזה בן 9,000 שנה על שטח של 4 אקרים (16,000 מטרים רבועים) ב- St. James's Gate עם מארק ריינספורד, עבור דמי שכירות שנתיים של 45£. תאריך לידתו של ארתור גינס הוא מקור לספקולציות שונות. על קברו, הנמצא במחוז קילדייר (Kildare), נכתב כי הוא נפטר ב-23 בינואר 1803, בגיל 78, מה שמציין שהוא נולד בשנת 1724 או בתחילת שנת 1725. דבר זה, סותר את התאריך - ה-28 בספטמבר 1725 שנבחר על ידי חברת גינס ב-1991, כנראה כדי לשים סוף לספקולציות המתעוררות סביב תאריך לידתו. בשנת 1761, ארתור נשא לאישה את אוליביה וייטמור בכנסיית מארי הקדושה בדבלין והיא ילדה לו 21 ילדים, שרק 10 מהם הגיעו לבגרות. שלושה מבניו היו גם כן מבשלי בירה, וצאצאיו האחרים כללו מיסיונרים, פוליטיקאים וסופרים. ארתור גינס נקבר בינואר 1803 בבית הקברות Oughter Ard במחוז קילדייר, בחלקה של משפחת אמו. מדיה וקבצים בנושא ארתור גינס בוויקישיתוף ביוגרפיה של ארתור גינס (באנגלית) ארתור גינס, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פאגוס

האם התכוונתם ל... פאגוס (אל) – אל עצי האשור במיתולוגיה הקלטית אשור (עץ) – נקרא בלטינית ובשפות רבות פאגוס אראופגוס או אראוס פאגוס - "גבעת ארס", הנמצאת מצפון-מערב לאקרופוליס פאגוס (יחידה מנהלית) – יחידה טריטוריאלית בימי הביניים
אלעד רוזן

אלעד רוזן (נולד ב-1980) הוא אמן ישראלי זוכה הפרס לציור ע"ש אסנת מוזס לאמן צעיר לשנת 2010. רוזן נולד בשנת 1980 בהוד השרון ובשנת 2009 סיים את הלימודים במחלקה לאמנות בבצלאל. לאחר סיום לימודיו הציג במספר תערוכות קבוצתיות. ביניהן בגלריה אלפרד ("אלפרד ושות'", 2009. "אלפרד ושות' 2", 2010), גלריה דולינגר ("מנועי חיפוש", 2009), גלריה P8 ("בארט ארט", 2009), וגלריה מנשר ("לחם ושושנים", 2010). בשנת 2010 בעקבות זכייתו בפרס לציור לאמן צעיר ע"ש אסנת מוזס הציג תערוכת יחיד ראשונה בבית האמנים בירושלים שלוותה בקטלוג "אלעד רוזן, ציורים 2010-2007" (מאמר פתיחה מאת דרורית גור אריה). בהמשך אותה שנה הציג במשותף עם האמנית נעמי לב בגלריה אלפרד את התערוכה "ציור על ציור" שכללה גם עבודת קיר משותפת לשני האמנים. בשנת 2015 הצטרף לתוכנית הרזידנסי של ארטפורט תל אביב. באותה שנה אצר את התערוכה "מיני גולף בת ים" במוזיאון בת-ים לאמנות עכשווית, שהפכה לאחת התערוכות הייחודיות והמוצלחות באותה שנה. במסגרת התערוכה, הזמין רוזן אמנים כמו דרורה דומיני, רותי דה פריס, גבי קריכלי וגבריאל קלזמר ליצור מגרשי מיני גולף. ב-2016 הציג תערוכת יחיד בגלריה רוזנפלד וב-2018 חזר והציג בה תערוכה נוספת. רוזן מתגורר ופועל בתל אביב עם בת זוגו, המשוררת נעם פרתום, ובנם שנולד ב-2023. אתר האינטרנט הרשמי של אלעד רוזן אלעד רוזן, באתר מרכז המידע לאמנות ישראלית, מוזיאון ישראל הודעה על הזכייה בפרס מוזס באתר ערב רב, יוני 2010. ביקור בסטודיו של אלעד רוזן בתל אביב באתר 'חלון אחורי', ינואר 2011. ליזה רוזובסקי, "גלידת פלטות הגבינות באמת מטורללת. מאיפה זה מגיע? שלגון בטעם רוקפור!", באתר הארץ, 3 במאי 2023
פאגוס (יחידה מנהלית)

פאגוס (בלטינית: Pagus ברבים, פאגי Pagi; מילולית: "הארץ"; בגרמנית: Gau, גאו; באנגלית: Shire, שייר) הייתה יחידת מנהלית גאלו-רומית קטנה מאשר קיויטאס (civitas ברבים civitates). בתקופת ימי הביניים חולקו ארצות הפרנקים ליחידות מנהליות הדומות לקנטונים של צרפת או במילים אחרות, יחידות המשנה של המחוז בצרפת. יחידות אלו נקראו פאגוס ובראש כל אחת מהן עמד קומס. הפאגוס עצמו היה מחולק בדרך כלל לווילות. באיים הבריטיים היה ה"שייר" (Shire) המונח המקובל לפאגוס. יחידה מנהלית זו הייתה לעיתים שוות ערך לנחלתו של רוזן (רוזנות) ולעיתים חפפה יחידה שלטונית קודמת בשם "פאטריה", שהיוותה מחוז בעל היסטוריה משותפת, שבו יש לתושבים הרגלים ומושגים זהים וכל אדם מכיר את השווים לו מבחינה משפטית. פרובינקיה רומית פרובינציה מדיה וקבצים בנושא פאגוס בוויקישיתוף ערך זה הוא קצרמר בנושא גאוגרפיה ובנושא היסטוריה. אתם מוזמנים לתרום לוויקיפדיה ולהרחיב אותו.
לאוטה

לָאוּטָה או לוּט או קַתְרוֹס היא כלי מיתר. הלאוטה המודרנית התפתחה מהעוּד הערבי, ושמה גם נגזר משמו הערבי של העוד: אל־עוד. אף על פי שצורתם החיצונית של שני הכלים דומה, הלאוטה בנויה מעץ שונה ומנוגנת בסגנון שונה מהעוד, ולכן גוון הקול שלה שונה לגמרי. בניגוד לעוד המנוגן בעזרת מפרט ומשמש ככלי מלודי, ללאוטה סריגים לרוחב הצוואר והיא מנוגנת בעזרת האצבעות, וכך ניתן להפיק באמצעותה פוליפוניה (נגינת מספר קולות בו־זמנית) ואקורדים. לאוטה הייתה ידועה בעולם העתיק כקתרוס, בדומה ללירה. הלאוטה המודרנית הגיעה לאירופה בימי הביניים, שם הפכה פופולרית בתקופת הרנסאנס ככלי סולו וככלי מלווה לזמרים והרכבים. מספר המיתרים הלך וגדל עם הזמן, והמנעד הורחב כדי להתאים להרכבים מוזיקליים גדולים יותר. בתקופת הרנסאנס המוקדמת הייתה נפוצה לאוטה בעלת שישה מיתרים (חמישה מיתרים כפולים והמיתר הגבוה ביותר - בודד), ובהמשך נוספו בהדרגה ארבעה מיתרי בס נוספים. בסוף הרנסאנס ולאורך תקופת הבארוק שגשגה ההלחנה עבור והביצוע בארכילאוטה (או "לאוטת בארוק") ובתֵיאוֹרבּוֹ, שאפשרו מנעד גדול יותר וכיוונים אחרים מלאוטת שנבנו קודם לכן בעיצומו של הרנסאנס. תצורת התֵיאוֹרבּוֹ-לאוטה כוללת הארכה של חלק מצוואר הכלי והוספת מיתרים המשמשים לליווי הבס. מקובל לראות בתצורה זאת הרחבה כנבל. רובו המוחלט של הרפרטואר ללאוטה מתקופת הרנסאנס והבארוק מתועד בשיטת רישום מוזיקלית הנקראת טאבלטורה, אשר מכוונת את הנגן היכן להניח את אצבעותיו ועל אילו מיתרים לפרוט - זאת בניגוד לשיטת התיווי הרגילה, בה מופיעים הצלילים אשר יש לנגן על גבי חמשה המציינת את גובהי הצלילים. לקראת אמצע המאה ה-18 השתנו ההרכבים המוזיקליים והאופנה באירופה, והלאוטה איבדה את מעמדה ככלי סולו וככלי באסו קונטינואו, בעיקר בתצורת התֵיאוֹרבּוֹ-לאוטה.  בין המלחינים שכתבו יצירות ללאוטה נמנים אנטוניו ויוואלדי, יוהאן סבסטיאן באך, סילביוס לאופולד וייס, ג'ון דאולנד ואחרים. דניאל עקיבא איתן הופר ברי מוסקוביץ' אריאל דיקמן אלון שריאל איתי רחמילביץ' אופירה זכאי יאיר אבידור אשר בן טל ישראל גולני מיכאל אלי מדיה וקבצים בנושא לאוטה בוויקישיתוף לאוטה, באתר אנציקלופדיה בריטניקה (באנגלית) תמונות של לאוטות עתיקות ו מודרניות Marlu Groen, About - Israel Golani (באנגלית אמריקאית)
הרצון לעוצמה (פירושונים)

האם התכוונתם ל... הרצון לעוצמה – מושג בפילוסופיה של פרידריך ניטשה הרצון לעוצמה (ספר) – ספר מאת פרידריך ניטשה הרצון לעוצמה (סדרת משחקים) ("Quest For Glory") - סדרת משחקי מחשב של חברת Sierra
Azamoth

Azamoth היא להקת בלאק מטאל מישראל המבוססת בירושלים. הלהקה סיגלה לעצמה סגנון בלאק מטאל המזוהה בעיקר עם השנים הראשונות של התבססות הסגנון (תחילת שנות ה-90 של המאה ה-20) ואשר מאופיין בעיקר בצליל "מלוכלך" ומוטיבים אגרסיביים. מקור השם Azamoth (אזמות') מגיע מעיוות המילה "עצמות". הלהקה החלה את דרכה בשנת 2004. מייסדי הלהקה היו סקורצ' (Scorch), לורד גריף (Lord Grief) ועזראל (Azrael). בחודשים הראשונים הלהקה פעלה בלי מתופף והשקיעה את עיקר זמנה בכתיבת שירים, כאשר Azrael ו- Lord Grief היו הגיטריסטים ו-Scorch היה באסיסט וסולן. לאחר שנכתבו ארבעת השירים הראשונים של הלהקה - ביניהם "From the Land of Ice" ו- "The Eternal Horde" - הלהקה גייסה לשורותיה את המתופף שוורץ (Schwartz) אשר ניגן בימים אלו בלהקת ההבי מטאל הירושלמית Stone of Tears. כחודש לאחר הצטרפותו של Schwartz, הלהקה ערכה את הופעתה הראשונה במועדון הצוללת הצהובה בירושלים. בחודשים שלאחר הופעתם הראשונה, במקביל להופעות נוספות, הלהקה הקליטה את אלבום הדמו שלה "Ancient Signs of War", אשר יצא בכמות מוגבלת של 100 עותקים. כל עותקי הדמו חולקו ונמכרו בטווח זמן קצר מאוד וכיום הוא קשה להשגה. כחודש לפני הקלטת אלבום הבכורה של הלהקה - "Eternity" - ללהקה הצטרף דראוגר (Draugr) אשר גויס על מנת להחליף את Scorch בתפקיד הבאס. זמן קצר לאחר גיוסו, הלהקה הופיעה את הופעתה היחידה בהרכב של חמישה אנשים. אלבום הדמו שימש כבסיס לאלבום "Eternity", אשר יצא בשנת 2006 והכיל כמעט את כל שירי אלבום הדמו, בהקלטה מחודשת ומקצועית יותר, למעט השיר "Ancient Signs of War" אשר נפגם לאחר הקלטתו. באפריל שנת 2006 יצאה הלהקה לסיבוב הופעות באירופה, ביחד עם להקת Lord Belial השוודית ולהקת Dark Fortress הגרמנית. סיבוב ההופעות עבר במדינות: גרמניה, אוסטריה, הולנד ושווייץ וכלל 12 הופעות. הגיטריסט Lord Grief לא השתתף בסיבוב ההופעות ואת מקומו על הגיטרה תפס Draugr, כך ש-Scorch חזר לתפקיד הבאסיסט והסולן. חודשים ספורים לאחר שהלהקה חזרה מסיבוב ההופעות, היא המשיכה לתפקד בהרכב של ארבעת האנשים שהשתתפו בסיבוב ההופעות, עד שלבסוף Draugr עזב את הלהקה ואת מקומו כגיטריסט תפס בשנית Lord Grief. האלבום "Eternity" יצא רק לקראת סוף שנת 2006. בין השנים 2006 ו-2008 הלהקה עסקה בעיקר בהופעות ברחבי הארץ ובכתיבת שירים בודדים. מאז סוף שנת 2008 הלהקה הפסיקה להופיע כלל, על מנת להתעמק ביצירת האלבום השני - "Bellum Nostrum", אשר עדיין לא פורסם. לקראת סוף שנת 2010, זמן מועט לפני הקלטות האלבום השני, עברה הלהקה מספר שינויים בהרכב, המתופף המקורי (Shwartz) עזב את הלהקה ובמקומו הצטרף דן (DEN) כמו כן הצטרף זאבוליי (Zabolei) ותפס את תפקיד הבאס, הקלטות האלבום השני נדחו לתחילת שנת 2012. בלאק מטאל Azamoth, ברשת החברתית פייסבוק Azamoth, להקה באתר Encyclopedia Metallum (באנגלית)
ברטלט

האם התכוונתם ל... בוני ברטלט (אנ') – שחקנית אמריקאית ג'וזייה ברטלט – רופא ומדינאי אמריקני, מחותמי הכרזת העצמאות של ארצות הברית ויליאם הנרי ברטלט – צייר ואמן תחריטים אנגלי פרדריק בארטלט – פסיכולוג אנגלי, מחלוצי הפסיכולוגיה הקוגניטיבית רובין ברטלט (אנ') – שחקנית אמריקאית הר ברטלט – הרים בשם זה קרחון ברטלט – קרחונים בשם זה
טיסה 277 של איראן אייר

טיסה 277 של איראן אייר (IR277) התרסקה ב-9 בינואר 2011 בעת שניסתה לנחות נחיתת חירום סמוך לעיר אורמיה שבמחוז מערב אזרבייג'ן. במטוס מדגם בואינג 727-286 היו 106 נוסעים ואנשי צוות, מתוכם נהרגו 77. התאונה אירעה בסביבות השעה 19:45 זמן מקומי, באזור שרר מזג אוויר קשה. הטייסים החמיצו את ניסיון הנחיתה הראשון, וחזרו לנחיתה חוזרת. בעת הנחיתה פגע המטוס בגבעה סמוכה והתרסק לחלוטין אך לא נשרף. לאחר התאונה, הוכרזו שלושה ימי אבל במחוז מערב אזרבייג'ן. חקירת התאונה החלה ב-10 בינואר 2011, יום לאחר התאונה. הקופסה השחורה נמצאה באתר ונשלחה לטהראן לניתוח. החקירה תהיה בפיקוח המשרד האיראני לתעופה אזרחית. מדיה וקבצים בנושא טיסה 277 של איראן אייר בוויקישיתוף תמונות מזירת האירוע תיק התאונה והיסטוריית המטוס של טיסה 277 של איראן אייר, באתר Aviation Safety Network (באנגלית) איראן: מטוס נוסעים התרסק בצפון המדינה, 77 נהרגו, באתר nana10‏, 9 בינואר 2011 ‏דודי כהן, 77 הרוגים בתאונת מטוס בצפון-מערב איראן, באתר ynet, 9 בינואר 2011 ‏איראן: מטוס התרסק, עשרות בני אדם נספו, באתר nrg‏, 9 בינואר 2011 ‏ הנשיא אחמדינז'אד מביע תנחומים למשפחות הרוגי התרסקות המטוס באתר IRNA (באנגלית) ‏איראן חוקרת את נסיבות התאונה באתר אל ג'זירה (באנגלית)
פגי

האם התכוונתם ל... פגי - כינוי חיבה לשם מרגרט בית פגי – מנזר וכנסייה פרנציסקניים בפסגת הר הזיתים שארל פגי – משורר ומסאי צרפתי פאגוס (יחידה מנהלית) – ברבים פאגי - יחידה גאוגרפית-מנהלית בימי הביניים פאג"י – תנועה אידאולוגית ופוליטית שבשלהי 1939 פרשה מאגודת ישראל פועלי אגודת ישראל – מפלגה ישראלית, בראשי תיבות פאג"י בנק פועלי אגודת ישראל – נקרא גם בנק פאג"י - בנק ישראלי מקבוצת הבנק הבינלאומי פג פוגי אישים ששמם הפרטי הוא פגי
Lady Antebellum

Lady Antebellum הוא אלבום הבכורה של להקת הקאנטרי ליידי אנטבלום. האלבום יצא ב-15 באפריל 2008. האלבום נכנס היישר למקום הראשון במצעד אלבומי הקאנטרי של הבילבורד ולמקום הרביעי במצעד הבילבורד 200. הסינגל מתוך האלבום I Run to You היה הסינגל הראשון של הלהקה שהגיע למקום הראשון במצעד הקאנטרי של הבילבורד. באלבום השתתפו חברי ליידי אנטבלום ו-12 מוזיקאים נוספים ניגנו באלבום. דייב הייווד - גיטרה אקוסטית, גיטרה חשמלית, מנדולינה, קולות רקע צ'ארלס קלי - שירה וקולות רקע הילרי סקוט - שירה וקולות רקע מתוך האלבום יצאו שלושה סינגלים: Love Don't Live Here, ‏Lookin' for a Good Time ו-I Run to You. Love Don't Live Here הוא סינגל הבכורה של הלהקה (קדם לו Never Alone, אך בו השלישייה התארחה ולא הייתה המבצעת העיקרית), השיר יצא כסינגל השיר הגיע למקום השלישי במצעד שירי הקאנטרי של הבילבורד ולמקום ה-53 במצעד הכללי (בילבורד הוט 100). הסינגל השני מהאלבום הוא Lookin' for a Good Time. הסינגל הגיע למקום ה-11 במצעד הקאנטרי ול-67 בהוט 100. I Run to You הוא הסינגל השלישי והאחרון שיצא מתוך האלבום, והמצליח מבין השלושה. הסינגל הגיע למקום הראשון במצעד הקאנטרי של הבילבורד ולמקום ה-27 במצעד הכללי (בילבורד הוט 100). I Run to You נכלל גם בגרסה הבינלאומית של האלבום Need You Now. מידע על האלבום Lady Antebellum באתר MusicBrainz מידע על האלבום Lady Antebellum באתר AllMusic האלבום Lady Antebellum באתר Discogs האלבום Lady Antebellum באתר ספוטיפיי
זהות לאומית

זהות לאומית היא הזהות ותחושת ההשתייכות של אדם למדינה אחת או לאומה אחת המשותפת לקבוצת אנשים. לדוגמה, בעוד שאדם בעל אזרחות ישראלית יכול לומר על עצמו כי הוא ישראלי, לעיתים גם כאשר אדם גדל בקהילה ישראלית הוא יוכל לומר שהוא מרגיש ישראלי. זהות לאומית אינה תכונה מולדת. מחקרים שונים הוכיחו כי הזהות הלאומית של אדם היא תוצאה ישירה של הנוכחות היום-יומית של אלמנטים בעלי "מכנה משותף" אותם חולקים אנשים המשתייכים לאותה המדינה או האומה: סמלים לאומיים, שפה, צבעים לאומיים, ההיסטוריה של האומה, תודעה לאומית, קשרי דם, תרבות, מוזיקה, רדיו, טלוויזיה וכדומה. ישנן גישות רוחניות המזהות בני עם מסוים כחולקים מטען רוחני משותף. על פי גישות אלו הזהות הלאומית היא חשיפה של תשתית של זהות קיימת ולא יצירה של זהות חדשה. יצוין כי תחושת הזהות הלאומית של רוב האזרחים של מדינה אחת, או אומה אחת, נוטה להתחזק כאשר היא מאוימת מבחינה צבאית. תחושת ההשתייכות לאומה הכרחית ככל שהאיום החיצוני מתבהר.[דרוש מקור] ישנם מקרים שבהם הזהות הלאומית מתנגשת עם הזהות האזרחית של האדם. לדוגמה, רבים מערביי ישראל משייכים עצמם או משויכים ללאום הערבי או הפלסטיני, בעוד שהם אזרחים בישראל, אשר מצויה בסכסוך עמם. כמו כן, ישנם מקרים שבהם מדוכאת הזהות הלאומית של קבוצה מסוימת על ידי השלטון במדינה שבה היא חיה. דוגמה בולטת לכך הייתה בקרב הקטלאנים תחת משטרו של פרנסיסקו פרנקו, שהשתמשו בקבוצות הספורט של ברצלונה על מנת להביע את הזהות הלאומית שלהם בעת שנאסר עליהם ללמד את שפתם, השפה הקטלאנית, ולהציג סממנים לאומיים אחרים. פטריוטיות בנו של האחר מדיה וקבצים בנושא זהות לאומית בוויקישיתוף Ashmore, Richard D.; Jussim, Lee; Wilder, David, eds. (2001). Social Identity, Intergroup Conflict, and Conflict Reduction. Oxford University Press. pp. 74–75. ISBN 9780195137439. Tajfel, Henri; Turner, John C. (2004). "The Social Identity Theory of Intergroup Behavior". In Jost, John T.; Sidanius, Jim (eds.). Key readings in social psychology. Political psychology: Key readings. Psychology Press. pp. 276–293).
Need You Now (שיר)

Need You Now (בעברית: צריך אותך עכשיו) הוא שיר הנושא של האלבום Need You Now של הרכב הקאנטרי האמריקאי ליידי אנטבלום. השיר יצא כסינגל ברחבי העולם, והיה לסינגל המצליח ביותר של ההרכב, וקיבל תגובות חיוביות גם ממבקרי המוזיקה. השיר זכה בארבע קטגוריות בטקס הגראמי ה-53. בישראל השיר היה לשיר המושמע ביותר בשנת 2010. Need You Now יצא כסינגל ב-29 באוגוסט 2009 בארצות הברית, שם הצליח יותר מכל סינגל אחר של ההרכב, ומכל סינגל קאנטרי מאז שנת 2000, כשהגיע למקום הראשון במצעד הקאנטרי של הבילבורד ולמקום השני במצעד ההוט 100. לאור ההצלחה אותה השיג הסינגל בארצות הברית, יצא הסינגל באפריל 2010 גם במדינות נוספות ברחבי העולם. לסינגל הופק וידאו קליפ בבימויו של דייוויד מקליסטר. לשיר יצאו עשרות גרסאות כיסוי, רמיקסים ומיקסים, ביניהם ניתן למנות את גרסתם של שאקירה ובלייק שלטון בתוכנית The Voice, גרסתם של אדל ודריוס ראקר וכדומה. בשנת 2011 ליאה מישל ומארק סאלינג עשו קאבר לשיר בסדרה גלי. מידע על הסינגל "Need You Now" באתר מיוזיק בריינז מידע על היצירה "Need You Now" באתר Discogs סרטון השיר "Need You Now" באתר יוטיוב ליה פן, השיר Need You Now של ההרכב האמריקאי "ליידי אנטבלום" - המושמע ביותר ב-2010, באתר הארץ, 28 בדצמבר 2010 Blake Shelton & Shakira singing – "Need You Now", נבדק ב-2018-05-25 Adele and Darius Rucker - Need You Now (CMT Artists Of The Year 2010), נבדק ב-2018-05-27 "Year-end Hot 100 songs". Billboard. Nielsen Business Media, Inc. נבדק ב-10 בדצמבר 2010. {{cite web}}: (עזרה) "Charts Year End: Canadian Hot 100". Billboard. Nielsen Business Media, Inc. נבדק ב-2010-05-02. The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) "Miranda Lambert, Lady Antebellum, Carrie Underwood Reign at ACM Awards". CMT.com. נבדק ב-20 באפריל 2010. {{cite web}}: (עזרה) "2010 ACM AWARDS". CMT.com. נבדק ב-20 באפריל 2010. {{cite web}}: (עזרה) "Teen Choice Awards". TeenChoice. אורכב מ-המקור ב-2011-03-29. נבדק ב-17 בספטמבר 2010. {{cite web}}: (עזרה) "CMA Awards Nominees. See Who Wins Wed., Nov 10 on ABC!". CMA. נבדק ב-5 בספטמבר 2010. {{cite web}}: (עזרה) "American Country Awards Nominees Announced". Country Music Fever. אורכב מ-המקור ב-2010-12-10. נבדק ב-18 באוקטובר 2010. {{cite web}}: (עזרה) "Grammy Awards - Nominees. Awards night on Sunday, 02-13-11 on CBS!". Grammy. נבדק ב-2 בדצמבר 2010. {{cite web}}: (עזרה) Gold & Platinum, RIAA (באנגלית אמריקאית)
Need You Now

Need You Now (בעברית: צריך אותך עכשיו) הוא אלבומם השני של הרכב הקאנטרי האמריקאי ליידי אנטבלום. האלבום יצא ב-26 בינואר 2010 על ידי חברת התקליטים Capitol Records. האלבום, זוכה פרס הגראמי, הגיע למקום הראשון במצעדי האלבומים של הבילבורד ובמצעדי אלבומים ברחבי העולם, ביניהם קנדה, ניו זילנד ודרום אפריקה. בסך הכל מכר האלבום בארצות הברית למעלה מ-3,000,000 עותקים, והוא היה לאלבום השני הנמכר ביותר בעולם בשנת 2010. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2010, וסיכום האלבומים של העשור השני. כתב העת בילבורד דירג את האלבום במקום ה-99 ברשימתם "100 האלבומים הטובים ביותר של העשור השני". בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-403 ברשימת 1000 האלבומים הטובים ביותר לשנת 2010. מתוך האלבום יצאו ארבעה סינגלים Need You Now,‏ American Honey,‏ Our Kind of Love ו-Hello World. "Need You Now" - שיר הנושא של האלבום, Need You Now, יצא כסינגל ב-24 באוגוסט 2009. השיר הגיע למקום הראשון במצעד הקאנטרי של הבילבורד ולמקום השני במצעד ההוט 100. בישראל השיר היה לשיר המושמע ביותר בשנת 2010. "American Honey" - הסינגל American Honey יצא ב-11 בינואר 2010, כשבועיים לפני יציאת האלבום. השיר הגיע למקום הראשון במצעד הקאנטרי של הבילבורד ולמקום ה-25 במצעד ההוט 100. "Our Kind of Love" - ב-31 במאי יצא הסינגל Our Kind of Love, כמו שני קודמיו גם Our Kind of Love הגיע למקום הראשון במצעד הקאנטרי של הבילבורד. במצעד ההוט 100 הגיע השיר למקום ה-51. "Hello World - "Hello World הוא הסינגל האחרון שהוציאה הלהקה עד כה. הסינגל יצא ב-4 באוקטובר 2010, והגיע בשיאו למקום ה-14 במצעד הקאנטרי. במצעד ההוט 100 הגיע השיר למקום ה-70. לאלבום יצאו שתי גרסאות, הגרסה הרגילה וגרסה נוספת להפצה בינלאומית. להלן הגרסה המקורית: מידע על האלבום Need You Now באתר MusicBrainz מידע על האלבום Need You Now באתר AllMusic האלבום Need You Now באתר Discogs מתן אברמוביץ', עכבר העיר אונליין, האלבום הנמכר ביותר בעולם ב-2010: "Recovery" של אמינם, באתר הארץ, 6 בינואר 2011 The A. V. Club, The 50 best albums of the 2010s, The A.V. Club, ‏2019-11-20 (באנגלית) Rocklist.net...Village Voice (Pazz & Jop) Lists 2010 ....., www.rocklistmusic.co.uk ליה פן, השיר Need You Now של ההרכב האמריקאי "ליידי אנטבלום" - המושמע ביותר ב-2010, באתר הארץ, 28 בדצמבר 2010 http://www.aria.com.au/pages/httpwww.aria.com.aupageshttpwww.aria.com.auALBUMaccreds2011.htm, www.aria.com.au (באנגלית) Page not found, Music Canada Jaclyn Ward - Fireball Media Ltd. - http://www.fireballmedia.ie, The Irish Charts - All there is to know, irishcharts.ie (ארכיון) Latest Gold / Platinum Albums - RadioScope New Zealand, ‏2010-06-02 Steffen Hung, Die Offizielle Schweizer Hitparade und Music Community, hitparade.ch https://web.archive.org/web/20120214044701/http://www.bpi.co.uk/certifiedawards/search.aspx, web.archive.org Home - RIAA, RIAA (באנגלית) Home, GAC
איילין ברנן

ולאריה איילין רג'ינה ברנן (באנגלית: Verla Eileen Regina Brennen; ‏3 בספטמבר 1932 – 28 ביולי 2013) הייתה שחקנית קולנוע וטלוויזיה אמריקאית זוכת פרס גלובוס הזהב ופרס אמי ומועמדת פרס אוסקר לשחקנית המשנה הטובה ביותר לשנת 1980 על הופעתה בסרט "טוראית בנג'מין". ברנן נולדה בלוס אנג'לס למשפחה קתולית. בתם של שחקנית הראינוע רג'ינה מנהאן ושל ד"ר ג'ון ג'רלד ברנן. בתחילת דרכה הופיעה במחזות שבמסגרת אוניברסיטת ג'ורג'טאון, שם עבדה ברנן. התפרסמה לראשונה בשנת 1959 במחזמר "מרי סאנשיין הקטנה" בתפקיד שזיכה אותה בפרס התיאטרון העולמי. שיחקה בסרט הקולנוע הראשון שלה ב-1967 "גירושין בנוסח אמריקה", מאז אותו תפקיד הפכה ברנן לאחת משחקניות המשנה המבוקשות ביותר בתעשייה עם הופעות רבות בסדרות טלוויזיה. פיטר בוגדנוביץ' שהתלהב מכישרונה לקח אותה לסרטו המפורסם ביותר "הצגת הקולנוע האחרונה" לתפקיד מלצרית בית הקפה ז'נבה אשר יורשת את בית הקולנוע לאחר מותו של הבעלים סם האריה (בן ג'ונסון), על הופעתה בסרט הייתה מועמדת לפרס באפט"א לשחקנית המשנה הטובה ביותר. שיחקה גם בסרט ההמשך של בוגדנוביץ' "טקססוויל" שיצאה כ-20 שנה לאחר מכן. הופיעה בתור הגברת ווקר גם בדרמה הספרותית "דייזי מילר" בבימויו ב-1974. בשנת 1973 השתתפה בקומדיית הפשע הקלאסית "העוקץ" וקיבלה ביקורות אוהדות על תפקידה בתור ביילי העלמה האלימה ואשת סודו של הפושע הארי גונדורף (פול ניומן), באותה שנה שיחקה בתפקיד גדול יותר לצידם של אל פצ'ינו וג'ין הקמן בדרמת הפשע "הדחליל". ב-1976 זכתה לתפקיד ראשי ראשון בקומדיית המסתורין מבית היוצר של המחזאי ניל סיימון "חמישה בלשים לקינוח" בתור טס סקפינגטון. בשנת 1979 השתתפה בסדרה הקומית שדרות קווינס 13. תפקידה המפורסם ביותר היה בתור סרן דורין לואיס, קצינתה המרשעת של הטוראית ג'ודי בנג'מין (גולדי הון), בקומדיה הצבאית המצליחה "טוראית בנג'מין", על הופעת בסרט הועמדה ברנן לפרס אוסקר לשחקנית המשנה הטובה ביותר, הפסידה את הפרס למרי סטינבורגן. ברנן הופיעה באותו התפקיד גם בסדרת הטלוויזיה המבוססת על הסרט וזכתה על הופעתה בשלוש עונות הסדרה בפרס גלובוס הזהב ובפרס אמי. ב-1985 שיחקה במותחן המסתורין "רמז מסתורי" בתור גברת פקוק המסייעת לבעלה הסנטור המושחת. בשנת 1990 שיחקה את ג'ודי אחותה של נורה בייקר (סוזן סרנדון) בדרמה האירוטית "כשגבר אוהב אשה". ב-1991 התארחה ל-3 פרקים בסיטקום "בלוסום" של NBC. בשנת 1996 שיחקה בסרט הטלוויזיה של HBO, "אם הקירות האלה היו יכולים לדבר", לצידן של דמי מור, אן הייש וסיסי ספייסק. בשנת 2001 התפרסמה באחת הסצינות הזכורות ביותר מסרט האימה בהפקתו של פרנסיס פורד קופולה "ג'יפרס קריפרס" בתור בעלת הבית המבודד מלא החתולים. ב-2004 קיבלה מועמדות לפרס אמי על תפקיד אורח שעשתה בסדרה "ויל וגרייס". ב-2005 השתתפה בתפקיד קטן בקומדיה המשטרתית המצליחה "איזו מין שוטרת 2". הייתה נשואה במשך שש שנים לדייוויד ג'ון למפסון. לברנן שני ילדים: פטריק כדורסלן לשעבר ושחקן טלוויזיה בהווה וסם, זמר. ברנן חלתה בסרטן השד. נפטרה ב-28 ביולי 2013 ממחלת סרטן שלפוחית השתן. מדיה וקבצים בנושא איילין ברנן בוויקישיתוף איילין ברנן, במסד הנתונים הקולנועיים IMDb (באנגלית) איילין ברנן, באתר AllMovie (באנגלית) איילין ברנן, באתר Rotten Tomatoes (באנגלית) איילין ברנן, במסד הנתונים הקולנועיים KinoPoisk (ברוסית) איילין ברנן, באתר MusicBrainz (באנגלית) איילין ברנן, באתר Discogs (באנגלית) איילין ברנן, באתר "Find a Grave" (באנגלית)
טביעת עין

בהלכה, טביעת עין או טביעוּת עין היא אמצעי ראייתי המבוסס על זיכרון חזותי. טביעת עין באה לשימוש כאשר אדם מכיר את חפציו - עינו מזהה את החפץ כחפץ שלו לאחר שהשתמש בו זמן רב והורגל לכל תו שבמראהו, אף על פי שאינו יכול להגדיר בבירור את סימניו. בטביעת עין עצמה ישנם שני סוגים: טביעת עין ברורה, שהאדם יכול להישבע שהחפץ שלו, וטביעת עין שאינה בבירור גמור; נדמה לאדם שקרוב לוודאי החפץ שלו, על פי הרגשה שבאה לו כתוצאה מהרגלו לראות את החפץ בקביעות והמזהה את החפץ כחפץ שלו, אך הוא אינו משוכנע בכך. נחלקו הראשונים האם צריך שיכירן בידיעה ברורה או שמספיק בטביעת עין שאינה בבירור גמור. הלכה זו נוהגת במספר מקרים: השבת אבדה לתלמיד חכם משום שנאמן, וישנו לימוד בגמרא "עד דרוש אחיך אותו - דרשהו אם הוא רמאי" להתיר אשה שמת בעלה על סמך זיהוי באמצעות טביעת עין איסורים, כמו שמכיר בשר שנתעלם מן העין שהוא שלו ההבדל בין טביעת עין לסימנים הוא שטביעת עין היא הכרה חושית ואילו סימנים הם הכרה שכלית שהאדם דן בשכלו שמי שיש בו אותם סימנים מובהקים הוא האדם או החפץ שהכירו בהלכה,יש גם ראיה באמצעות טביעת קול הנקראת גם טביעת עין בקול או 'טביעות עינא דקלא', אך יש מחלוקת האם מועילה מדין סימנים או מדין טביעת עין: הרב שמואל מפיורדא בספרו בית שמואל - מדין טביעת עין. הרב חנוך אייגש בספרו מרחשת - מדין סימנים. הערך "טביעות עין", במיקרופדיה תלמודית, באתר ויקישיבה משה יהודה בלוי (עורך), "ענין טביעות עין וסימן מובהק", יחוסי תנאים ואמוראים, ברוקלין ה'תשנ"ד, עמודים תכ"ט - תל"ב, באתר היברובוקס ר״ח, כרך בבא מציעא כג: ים של שלמה, כרך חולין פז, סימן כו הרב מיכאל ויגודה, השבת אבדה, עמ' 44, בתוך סדרת חוק לישראל, הוצאת משרד המשפטים ומורשת המשפט בישראל, ירושלים תשנ"ב תלמוד בבלי, כרך בבא מציעא, דף כג: תלמוד בבלי, כרך יבמות, דף קכ. תלמוד בבלי, כרך חולין, דף צה: לח, שו"ת הרא"ם הרב שמואל מפיורדא, קמב, בית שמואל הרב חנוך אייגש, ו, מרחשת, כרך ב הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
מרטה

האם התכוונתם ל... מרטה ויירה דה סילבה – כדורגלנית ברזילאית המוכרת בשמה הפרטי "מרטה" מרטה – עיר בצפון הודו ראו גם מרתא